**Referat fra møde om ufrivillig vandladning i Randers Sundhedscenter**

**d. 18.03.14**

|  |  |
| --- | --- |
| 01. | **Gennemgang af de forskellige Kommuners organisering:**Fra Syddjurs deltager Malene og Lene. En tredje sundhedsplejerske er også med i arbejdet. Klinikken er åben hver tirsdag, hvor 2-3 børn kommer. Dagen deles i tre, hvor forældrene selvkan ønske tidspunkter. 13 børn har været igennem klinikken. I forhold til henvisning, har de lavet et kontaktkort og et henvisningsskema. Forældrene kan selv henvende sig. Praksislægerne er blevet besøgt og har hørt om tilbuddet. De henviser også til klinikken.Det er udfordrende med økonomien, da der ikke tilføres ressourcer.Fra Faurskov deltager Helle og Caroline. Der er klinik hver anden onsdag fra kl.12-18. Der er mest pres på tiderne fra 12-16. Der er ca. 10 børn i klinikken pt. Der er lavet kontaktkort, som kolleger kan give forældrene. En grundig anamnese tager ca. en time. Væske-vandladningsskemaet tager tid at vejlede forældre i. Det er hårdt og tidskrævende for forældrene at føre det. Nogle gange må skemaerne kasseres. Savner at noteemnerne står samlet i novax. Fra Norddjurs deltager Dorthe og Lis. Der er 2 sundhedsplejersker i kommunen, der varetager funktionen. De har valgt at have åben i klinikken fredag, og være to sammen. Alle børn i institutionerne og skolerne har via intra hørt om tilbuddet. Der laves også konsulent-besøg i institutionerne, når de ønsker det, hvor der gives vejledning til personalet. Det kan for eksempel handle om drikkevaner. ”Gode vaner” sendes til forældrene inden, så de kan starte op inden besøg i klinikken. Forslag om at få pjecerne på intra. Et interessant tema kan være, hvordan kommer 3-4 årige børn af med bleen.Fra Randers deltager Dorthe, Connie og Birgit. Der er valgt i opstarten, at være to sundhedsplejersker i klinikken af gangen. Klinikken er åben hver anden tirsdag kl. 14-16. En konsultation tager en time. 14-16 børn har været igennem. Henvisningssystemet skal optimeres. Der er ønske om en kliniktelefon. Et forslag er at have en times telefontid inden klinikken åbner for familier. Et skøn er, at ca. 25 % af børnene har ADHD. Måske kan et piktogram fra os hjælpe de familier, der ikke selv har overskud til at lave det. Udfordring med drikke og toiletbesøg i skolen. Afhænger af lærernes ressourcer. Der er medbragt inspirationsmateriale i form af et billede af kroppen, som kan bruges til at forklare børnene om forbindelsen mellem hjerne og blære, og en pædagogisk historie. |
| 02. | **Følgende punkter drøftes:****Væske-vandladningsskema:**Syddjurs er ved at revidere vandladningsskema, så de videresender til Lene H., der sender det ud til alle.. De har tilføjet plads til at skrive i skemaet, om det er barn der har vandladningstrang, eller forældrene, der sender barn på toilet.**Movicol:**Hvad gør vi med forstoppede børn – jvf. forløbsplan skal de sendes til læge. **Hjemmeside:**Faurskov har arbejdet med deres hjemmeside. Kunne man lave en generel tekst? Syddjurs har også arbejdet med deres tekst og henvisninger. Vi må låne af hinandens, og arbejde sammen ved et senere møde, om en fælles tekst.**Urinprøve:**Randers kontakter Lene Rytter i forhold til de præcise retningslinjer for, hvem der skal have stickset urin/sendes til læge til urindyrkning.**Pjece:**I pjecen ”ufrivillig vandladning om natten” skal der tilføjes dobbeltvoiding helst x 2 og min inden sengetid. Helle fra Faurskov vil rette det til i originalen. Det skal skrives på ”almindelig dansk”.**Ringeapparat:**Forældre informeres om, at de skal sove så tæt på barn, at de hører ringeapparatet. Vigtigt med vejledning om forløb i forhold til varighed. Nogle forældre har dårlig oplevelser selv, måske fordi de var i behandling i årevis. Vandladningsskema kan hjælpe med at synliggøre for os og forældrene hvad problemet er – om barnet drikker for sent på dagen mm.**Vækning af børn om aftenen:**Drøftelse om barn må vækkes når forældre går i seng. Ikke hvis barn er i behandling med ringeapparat. Ellers spørg til om det virker.  |
| 03. | **Punkter til videre arbejde:*** Fælles vejledning til forældrene med beskrivelse af forløbet
* Ønske om en halv dag i klyngen, til at arbejde videre med fælles materiale. D. 4. juni er foreslået fra kl. 8.30-15.00 i Randers. Dette må drøftes med egen leder.
* ADHD og ufrivillig vandladning
* Fraser i Novax
* Elektronisk væske-vandladningsskema
 |
| 04.  | **Faglig opdatering:**Færing vil dække udgifterne til en undervisningsseance med erfaren sygeplejerske fra Skejby. Alle må snakke med egen leder om mulighed for dette. Det er også forespørgsel efter undervisning / kursus i Skejby. |
| 05. | **P-plads til ideer og løse ender:**Undervisning til forældre om at komme af med bleen |

Referent: Lene L. Hansen